**2021. GADA GROZĪJUMI 1978. GADA STARPTAUTISKAJĀ KONVENCIJĀ PAR JŪRNIEKU SAGATAVOŠANAS, SERTIFICĒŠANAS UN SARDZES PILDĪŠANAS STANDARTIEM (1978. GADA *STCW*)**

**(Rezolūcija MSC.486(103))**

###### REZOLŪCIJA MSC.486(103)

**(pieņemta 2021. gada 13. maijā)**

**GROZĪJUMI 1978. GADA STARPTAUTISKAJĀ KONVENCIJĀ PAR JŪRNIEKU SAGATAVOŠANAS, SERTIFICĒŠANAS UN SARDZES PILDĪŠANAS STANDARTIEM (1978. GADA *STCW*)**

KUĢOŠANAS DROŠĪBAS KOMITEJA,

ATSAUCOTIES uz Konvencijas par Starptautisko Jūrniecības organizāciju 28. panta b) punktu par Komitejas funkcijām;

ATSAUCOTIES ARĪ UZ 1978. gada Starptautiskās konvencijas par jūrnieku sagatavošanas, sertificēšanas un sardzes pildīšanas standartiem (turpmāk – “1978. gada *STCW* konvencija”) XII pantu par 1978. gada *STCW* konvencijas grozīšanas procedūrām;

ŅEMOT VĒRĀ to, ka Jūrnieku sagatavošanas, sertificēšanas un sardzes pildīšanas kodeksā (turpmāk – “*STCW* kodekss”) ir daudzkārtējas atsauces uz “augstspriegumu”, konkrēti nedefinējot šo terminu;

IZSKATĪJUSI savā 103. sesijā 1978. gada *STCW* konvencijas grozījumus, kas ierosināti un izplatīti saskaņā ar tās XII panta 1. punkta a) apakšpunkta i) daļu,

1. PIEŅEM saskaņā ar 1978. gada *STCW* konvencijas XII panta 1. punkta a) apakšpunkta iv) daļu šīs konvencijas grozījumus, kuru teksts iekļauts šīs rezolūcijas pielikumā;

2. NOSAKA saskaņā ar 1978. gada *STCW* konvencijas XII panta l. punkta a) apakšpunkta vii) daļas 2. punktu, ka šie grozījumi ir uzskatāmi par pieņemtiem 2022. gada 1. jūlijā, ja vien vairāk nekā viena trešdaļa dalībvalstu vai dalībvalstis, kuru tirdzniecības flotes kopā veido ne mazāk kā 50 % no visas pasaules 100 BRT un lielākas bruto tilpības kuģu tirdzniecības flotes kopējās bruto tilpības, līdz minētajam datumam nav darījušas zināmus Organizācijas ģenerālsekretāram savus iebildumus pret šiem grozījumiem;

3. AICINA dalībvalstis ņemt vērā, ka saskaņā ar 1978. gada *STCW* konvencijas XII panta l. punkta a) apakšpunkta ix) daļu pielikumā iekļautie grozījumi stājas spēkā 2023. gada 1. janvārī pēc tam, kad tie būs pieņemti saskaņā ar šīs rezolūcijas 2. punktu;

4. MUDINA dalībvalstis agrīnā posmā īstenot I/1.1. noteikuma grozījumus;

5. LŪDZ ģenerālsekretāru saistībā ar 1978. gada *STCW* konvencijas XII panta 1. punkta a) apakšpunkta v) daļu nosūtīt šīs rezolūcijas un pielikumā iekļautā grozījumu teksta apliecinātas kopijas visām 1978. gada *STCW* konvencijas dalībvalstīm;

6. KĀ ARĪ LŪDZ ģenerālsekretāru šīs rezolūcijas un tās pielikuma kopijas nosūtīt arī tiem Organizācijas biedriem, kas nav 1978. gada *STCW* konvencijas dalībvalstis.

###### PIELIKUMS

**GROZĪJUMI 1978. GADA STARPTAUTISKAJĀ KONVENCIJĀ PAR JŪRNIEKU SAGATAVOŠANAS, SERTIFICĒŠANAS UN SARDZES PILDĪŠANAS STANDARTIEM (1978. GADA *STCW*)**

**I NODAĻA**

**Vispārīgie noteikumi**

1. I/1.1. noteikumā ir pievienota šāda jauna definīcija:

“44. *Augstspriegums* nozīmē maiņstrāvas (AC) vai līdzstrāvas (DC) spriegumu, kas pārsniedz 1000 voltus.”

Starptautiskās konvencijas par jūrnieku sagatavošanas, sertificēšanas un sardzes pildīšanas standartiem (1978. gada *STCW* konvencija) grozījumu, kurus 2021. gada 13. maijā savā 103. sesijā Starptautiskās Jūrniecības organizācijas Kuģošanas drošības komiteja pieņēmusi saskaņā ar 1978. gada *STCW* konvencijas XII panta 1. punkta a) apakšpunkta iv) daļu un kuri izklāstīti rezolūcijas MSC.486(103) pielikumā (un kuru teksta oriģināls deponēts Starptautiskās Jūrniecības organizācijas ģenerālsekretāram), teksta APSTIPRINĀTA KOPIJA.

|  |  |  |
| --- | --- | --- |
| Starptautiskās Jūrniecības organizācijas ģenerālsekretārā vārdā: | |  |
| Londona, |  |  |
| (J/12332 (A/C/E/F/R/S)) | |  |